stanford-oval/wikipedia huggingface dataset:
צ'ארלי האנם

| --- | --- |

צ'ארלי האנם, בכנס קומיק-קון, סן דייגו, יולי 2016
 לידה:  10 באפריל 1980 (בן 44) ניוקאסל, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1998 
 מקום לימודים:  Cumbria Institute of the Arts  Jesmond Park Academy  Queen Elizabeth Grammar School Penrith  Heaton Manor School  אוניברסיטת קאמבריה 
 בן או בת זוג:  Katharine Towne (1999–2002) 
 פרופיל ב-IMDb
 
צ'ארלס מת'יו "צ'ארלי" האנם (באנגלית: Charles Matthew "Charlie" Hunnam; נולד ב-10 באפריל 1980) הוא שחקן ודוגמן אנגלי. מוכר בזכות תפקידיו בתור ג'קס טלר (אנ') בסדרה הדרמה והפשע "ילדי האנרכיה" (2008–2014) ובסרטים "ניקולס ניקלבי" (2002), "בלי חוקים" (2005), "פסיפיק רים" (2013), "קרימזון פיק" (2015), "העיר האבודה Z" (אנ')‏ (2016) ו"קינג ארתור: אגדת החרב" (2017).
ביוגרפיה

צ'ארלס מתיו האנם נולד בניוקאסל על הטיין, הממלכה המאוחדת ב-10 באפריל 1980, בנם של ג'יין בל, רקדנית בלט ובעלת עסק, ושל ויליאם האנם. הוא אמר שאמו "עשתה עבודה טובה מאוד". יש לו אח גדול בשם וויליאם ושני אחים למחצה צעירים יותר מצד אמו בשם אוליבר וכריסטיאן.
כאשר היה בן שנתיים הוריו התגרשו, ובגיל 12, כשאמו נישאה בשנית, עברה המשפחה לקאמבריה בצפון-מזרח אנגליה. במהלך התבגרותו, הוא שיחק רוגבי ונלחם עם חבריו לכיתה, ולכן גורש מבית הספר היסודי על שם המלכה אליזבת, מה שאילץ אותו ללמוד ולגשת למבחנים מהבית. לאחר מכן, במקום ללכת לאוניברסיטה, הוא החליט ללכת למכון לאמנות ועיצוב של קאמבריה (אנ') בקרלייל כדי ללמוד אמנויות הבמה; הוא סיים תואר ראשון בתאוריה קולנועית ובהיסטוריה של הקולנוע עם התמחות צדדית באמנויות הבמה, במטרה לכתוב ולביים סרטים משלו.
קריירה

האנם החל לשחק לראשונה בגיל 18 כאשר הופיע בשלושה פרקים בסדרת הנעורים הבריטית "Byker Grove". שנה לאחר מכן, לוהק לאחד הדמויות הראשיות בסדרת הדרמה המצליחה שיצר ראסל דייוויס "קוויר בעיר" בגרסתה הבריטית בתפקיד הנער הגאה ניית'ן מאלוני.
לאחר מכן הופיע בקומדיית המצבים שהפיק ג'אד אפאטאו "סטודנט חופשי" בתפקיד לויד האיית', הסטודנט האנגלי לתיאטרון איתו חולק סטיבן קארפ (ג'יי בארושל) את החדר.
בשנת 2002 פרץ האנם כשחקן קולנוע לאחר שהופיע בתפקיד הראשי בדרמה "ניקולס ניקלבי" המבוססת על הרומן באותו שם ובמותחן "היעלמות מחשידה" בתפקיד הנעדר הצעיר אמברי לארקין.
ב-2003 הופיע האנם בדרמה "קולד מאונטן" בתפקיד אשר העניק לו הערכה רבה בהוליווד וזימן לו הופעות בדרמה האלימה "בלי חוקים", בה שיחק בתור פיט מנהיג קבוצת אוהדי וסטהאם יונייטד ובסרטו העתידני המוערך של אלפונסו קוארון "הילדים של מחר".
מ-2008 ועד 2014 כיכב בתפקיד הראשי של הצעיר ג'קסון טלר, סגן נשיא מועדון האופנועים "ילדי האנרכיה" בסדרת דרמת הפשע המפורסמת "ילדי האנרכיה".
בשנים האחרונות חזר להשתתף בהפקות קולנועיות ושיחק בדרמה "על הקצה" לצידם של פטריק וילסון וליב טיילר.
בשנת 2017 שיחק בסרט "קינג ארתור: אגדת החרב", פנטזיה היסטורית על המלך ארתור אשר הפך למיתוס. בסרט האנם מגלם את ארתור, לצידם של ג'וד לאו ואריק באנה. באותה שנה שיחק את מגלה הארצות פרסי פוסט בדרמה הביוגרפית "העיר האבודה Z", המבוססת על ספר באותו שם, לצד סיינה מילר ורוברט פטינסון.
בשנת 2022 החל לשחק בסדרת הטלוויזיה "שאנטראם" מבית אפל TV פלוס, המבוססת על רומן בעל אותו שם מאת גרגורי דייוויד רוברטס.
בספטמבר 2024, פורסם כי האנם יגלם את הרוצח הסדרתי אד גיין בעונה השלישית של הסדרה "מפלצת" בנטפליקס.
חיים אישיים

בשנת 1999 האנם התחתן בלאס וגאס עם השחקנית האמריקאית קטרין טאון, בתו של במאי הקולנוע רוברט טאון, שלושה שבועות לאחר שהכירו באודישנים לסדרה "דוסון קריק". הם התגרשו לאחר שלוש שנות נישואין בשנת 2002. לאחר מכן הוא יצא עם הדוגמנית סופי דאהל (אנ'), השחקנית סטלה פארקר ומפיקת הסרטים ג'ורג'ינה טאונסלי.
משנת 2005, הוא נמצא במערכת יחסים עם האמנית מורגנה מק'נליס.
להאנם יש דיסלקסיה, כמו גם פחד מחיידקים ולכלוך באופן כללי. בשנת 2016, הוא החל להתאמן בג'יו-ג'יטסו ברזילאי תחת המאמן ריגן מצ'אדו (אנ'), וקיבל את החגורה הכחולה שלו באוקטובר 2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | מה קרה להרולד סמית'? | דאז |  |
| 2002 | היעלמות מחשידה | אמברי לרקין |  |
| 2002 | ניקולס ניקלבי | ניקולס ניקלבי |  |
| 2003 | קולד מאונטן | בוסי |  |
| 2005 | בלי חוקים | פיט דונהאם |  |
| 2006 | הילדים של מחר | פטריק |  |
| 2011 | על הקצה | גווין ניקולס |  |
| 2012 | 3, 2, 1... Frankie Go Boom | פרנקי |  |
| 2012 | המלכודת | ג'יי |  |
| 2013 | פסיפיק רים | ריילי באקט |  |
| 2015 | קרימזון פיק | ד"ר אלן קרמייקל |  |
| 2016 | העיר האבודה Z (אנ') | פרסי פוסט |  |
| 2017 | קינג ארתור: אגדת החרב | המלך ארתור |  |
| 2017 | הפרפר | אנרי שרייר |  |
| 2019 | מיליון רסיסים קטנים | בוב פריי ג'וניור |  |
| 2019 | משולש הגבולות | ויליאם 'ראש הברזל' מילר |  |
| 2019 | ההיסטוריה האמיתית של כנופיית קלי | פקד או'ניל |  |
| 2019 | הלוחמים | סטנלי קמינסקי |  |
| 2019 | הג'נטלמנים | ריימונד סמית' |  |
| 2022 | פשע הוליוודי (אנ') | צ'ארלי וולדו |  |
| 2023 | ירח המרד | קאי פון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | Byker Grove | ג'ייסון צ'אקל | 3 פרקים |
| 1999 | My Wonderful Life | ווס | פרק: "Moving On" |
| 1999 | Microsoap | בראד | פרק: "2.6" |
| 1999–2000 | קוויר בעיר | ניית'ן מאלוני | תפקיד ראשי (2 עונות); 10 פרקים |
| 2000 | Young Americans | גרגור ריידר | 3 פרקים |
| 2001–2002 | סטודנט חופשי | לויד | תפקיד ראשי; 17 פרקים |
| 2008–2014 | ילדי האנרכיה | ג'קס טלר (אנ') | תפקיד ראשי (7 עונות); 92 פרקים מועמד פרס סטלייט לשחקן הטוב ביותר בסדרת דרמה (2015) |
| 2022–הווה | שאנטראם | דייל קונטי / לין פורד | תפקיד ראשי; 12 פרקים |
| TBA | קרימינל (אנ') | ליאו | סדרה עתידית של אמזון פריים וידאו |
| יפורסם בהמשך | מפלצת | אד גיין | עונה שלישית |
הערות שוליים

↑  Joe Otterson, ‘Monster’ Season 3 Sets Charlie Hunnam to Star as Ed Gein, Variety, ‏17 September 2024
| --- | --- |
בקרת זהויות :  PLWABN: 9811782637405606  BIBSYS: 6049618  BNE: XX1792542  BnF: cb150244846 (data)  GND: 1019452625  ISNI: 0000 0001 1468 5619  LCCN: no2003057702  NKC: xx0060656  NLK: KAC2020L7628  NTA: 315951400  SUDOC: 161680224  VIAF: 19368443   WorldCat (עם VIAF): 19368443
דורון יעקבי

| --- | --- |
אין תמונה חופשית
 לידה:  1946 הרצליה, פלשתינה (א"י) 
 פטירה:  2008 (בגיל 62 בערך) 
 תחום יצירה:  קדרות
 
דורון יעקבי (2008-1946) היה אמן וקדר ישראלי.
דורון יעקבי נולד בהרצליה בשנת 1946. בין השנים 1964-1960 למד בויצ"ו צרפת. בין היתר למד שם קדרות אצל פאולה אהרונסון. בשנת 1968 עבד לתקופה קצרה במפעל לפיד. עיקר עבודתו היה בתחום הקדרות. עבודותיו המוקדמות התייחסו אל מסורת הקדרות הארצישראלית-ארכאולוגית. יעקבי התמחה במיוליקה על חימר אדום, והחל משנות ה-80 של המאה ה-20, גם בטכניקת ראקו. הכלים שיצר, נעים מכלים מסורתיים-פונקציונלים, לכלים בעלי אופי פיסולי.
בשנת 1989 היה שותף להקמת סטודיו וחנות קואופרטיבית, בבית שהיה שייך ליעל גורפינקל בקרבת נמל יפו. בשנת 1990 הציג תערוכת יחיד בגלריה רוח כדים בשם "מיוליקה רקו", וב-1993 הציג תערוכת יחיד בבית אהרון כהנא ברמת גן.
הערות שוליים

↑  ראו: גילה מצא, קרמיקה קולקטיבית, מעריב, 15 בנובמבר 1989
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דורון יעקבי".
ערך זה הוא קצרמרבנושא אמנות ובנושא אישים. אתם מוזמנים לתרום לוויקיפדיה ו.
ג'ים מוריסון

| --- | --- |

 לידה:  8 בדצמבר 1943 מלבורן, פלורידה, ארצות הברית
 פטירה:  3 ביולי 1971 (בגיל 27) בית הקברות פר לשז,פריז, צרפת
 מקום קבורה:  קבר ג'ים מוריסון 
 מוקד פעילות:  ארצות הברית 
 תקופת הפעילות:  1965–1971 (כ־6 שנים)
 מקום לימודים:  קולג' סיינט פיטרסברג, אוניברסיטת המדינה של פלורידה, אוניברסיטת קליפורניה בלוס אנג'לס, בית הספר לתאטרון, סרטים וטלוויזיה של UCLA, Alameda High School, חטיבת הביניים ג'ורג' וושינגטון 
 זרם:  פסיכדליה 
 סוגה:  רוק הארד רוק רוק פסיכדלי רוק קל פואמה
 סוג קול:  בריטון 
 שפה מועדפת:  אנגלית 
 כלי נגינה:  כלי מקלדת, מפוחית פה, מאראקס, כלי הקשה 
 חברת תקליטים:  אלקטרה רקורדס
 שיתופי פעולה בולטים:  הדלתות
 בן או בת זוג:  פמלה קורסון (30 בספטמבר 1967–3 ביולי 1971)  פמלה קורסון (1965–30 בספטמבר 1967) 
 פרופיל ב-IMDb
 חתימה:  
 
ג'יימס דאגלס מוריסון (באנגלית: James Douglas Morrison;‏ 8 בדצמבר 1943 – 3 ביולי 1971) היה מוזיקאי, משורר, זמר, סופר ובמאי קולנוע אמריקאי. מוריסון ידוע בעיקר כסולן וככותב השירים העיקרי של להקת "הדלתות". בזכות יכולות הכתיבה שלו, התנהגותו ואישיותו הפרועה ויוצאת הדופן והכריזמה שבאה לידי ביטוי, בין היתר, בהופעותיו במסגרת הלהקה, נחשב מוריסון לאחד מהזמרים המשפיעים בתולדות המוזיקה בכלל והרוק בפרט.
מוריסון דורג במקום ה-47 ברשימת 100 הזמרים הטובים ביותר בכל הזמנים של מגזין הרולינג סטון ובמקום ה-12 ברשימה דומה של אתר בילבורד.
בשנות ה-70 התמכר מוריסון לאלכוהול אשר השפיע על התנהלותו ועל ביצועיו בהופעות. הוא מת בפריז ביולי 1971, כשהוא בן 27 בלבד, ככל הנראה בשל מנת יתר של הרואין אשר הובילה לאי ספיקת לב.
ביוגרפיה > נעוריו

מוריסון נולד במלבורן, פלורידה שבארצות הברית לקלרה וירג'יניה ולג'ורג' מוריסון, קצין בכיר בצי האמריקאי, ולהם נולדו שני ילדים נוספים (קטנים מג'ים): אנה רובין ואנדרו לי. לפי הנטען, בגיל ארבע חזה מוריסון בתאונת דרכים קשה במדבר, בה היו מעורבים משפחה של אינדיאנים. מוריסון, אשר טען כי לאירוע זה הייתה השפעה גדולה על חייו, התייחס לתאונה פעמים רבות בראיונות, כמו גם בשיריו, דוגמת "Peace Frog" מאלבום האולפן החמישי של הלהקה "Morrison Hotel" משנת 1970 וכן "Dawn's Highway" ו-"Ghost Song" מאלבום האולפן התשיעי והאחרון של הלהקה, "An American Prayer", שיצא בשנת 1978, לאחר מותו של מוריסון.
בילדותו, נדדו ג'ים ומשפחתו ברחבי המדינה עקב משרתו הצבאית של אביו. בשל כך למד מוריסון בבתי ספר שונים, בהתאם למקום בו הוצב באותו זמן אביו. ביוני 1961 סיים את לימודיו בתיכון וירג'יניה.
אחד מתחביביו הבולטים של מוריסון, כבר בתקופת נעוריו, היה קריאת ספרי פילוסופיה ושירה. מבין כל ההוגים שקרא הוא הושפע בעיקר מכתביו של ניטשה, דוגמת "הולדת הטרגדיה", מעבודותיו של הפילוסוף היווני פלוטרכוס, כמו גם משיריו של המשורר הצרפתי ארתור רמבו, אשר לו השפעה על סגנון הכתיבה בשיריו הקצרים של מוריסון. בנוסף, הושפע מוריסון רבות מכתביהם של ההוגים האקזיסטנציאליים, אך עיקר חיבתו והתבטאותו של מוריסון בכתביו מתכתבת עם רעיונות ניטשיאניים, וסגנון כתיבתו הוא ציורי וכאוטי באופן אשר מזכיר את זה של ניטשה עצמו.
בשיריו השונים מוריסון מרבה להתכתב עם הגותו של ניטשה ולהציג את אותם רעיונות ניטשיאניים מתוך האינטרפטציה שלו כלפיהם. דוגמאות לשירים כאלו, אשר מושפעים באופן ישיר מניטשה כפילוסוף וכאדם הם "The End" שמתכתב עם רעיון האינסופיות הניטשיאני והמוות, "Horse Latitudes" אשר מתכתב עם סיפור התמוטטותו של ניטשה עקב צפייה בהתעללות בסוס, וכמו כן שירים כמו "When the Music's Over" ו-"Celebration Of The Lizard King"
"The Changeling" ועוד רבים אחרים עוסקים בניהליזם ומשמעות אל מול חווית המוות אשר שזורה ברוב השירים שמוריסון כתב ואף מתכתבים עם רעיון ה"על אדם". בנוסף לכך פעמים רבות במהלך ההופעות של הלהקה מוריסון נהג להתעמת עם הקהל ואף צרח עליו להתעורר כמו בשיר "Celebration of the Lizard" שבאמצע שלו מוריסון צורח wake up. מוריסון גירה את הקהל במהלך ההופעות של להקת הדלתות והן נטו להיות לא קונבנציונליות ביחס ללהקות אחרות.
לאחר סיום לימודיו התיכוניים עבר מוריסון להתגורר עם סבו וסבתו בפלורידה, שם נרשם לקורסים בקולג' פטרסבורג ובשנת 1962 עבר לאוניברסיטת פלורידה סטייט, שם החל ללמוד קולנוע, תחום אליו נמשך כבר מילדותו. בינואר 1964 עבר ללוס אנג'לס, קליפורניה ללמוד קולנוע וצילום באוניברסיטת UCLA וסיים שם את לימודי התואר בשנת 1966.
ביוגרפיה > הדלתות

לאחר סיום לימודיו באוניברסיטת UCLA בקיץ 1965, החל מוריסון לנהל אורח חיים בוהמייני כשהוא התגורר תקופה מסוימת על גג בניין בו התגורר חברו מתקופת הלימודים באוניברסיטה דניאל ג'קובס. במהלך תקופה זו כתב מוריסון רבים משיריה המוקדמים של להקת "הדורז", בניהם "Hello, I Love You" ו-"Moonlight Drive". על פי מנזרק, התקיים מוריסון מאכילת שעועית משומרת ומצריכת LSD למשך מספר חודשים.
במהלך אותו קיץ, החלו מוריסון וחברו מתקופת האוניברסיטה, רי מנזרק, לכתוב שירים ביחד לאחר שמנזרק, נגן קלידים ובסיסט מחונן, גילה את כישרון השירה המיוחד של מוריסון. אליהם הצטרפו בהמשך המתופף ג'ון דנסמור, וחברו הגיטריסט רובי קריגר, שאותם פגשו בחוג מדיטציה. הרביעייה נקראה "הדלתות", על שם ספרו של אלדוס האקסלי "דלתות התודעה". את שם הספר אימץ האקסלי מוויליאם בלייק שכתב "כאשר דלתות התודעה נקיות, כל הדברים נראים כפי שהם, אינסופיים."
ב-1967 החלו הדלתות לנגן במועדונים בקליפורניה, ביניהם הויסקי אה גוגו, ומעט אחר כך הוציאו את אלבומם הראשון, "The Doors", שזכה להצלחה רבה.
קלות הדעת של חברי הלהקה, ובעיקר מוריסון והצריכה הרבה שלו של אלכוהול וסמים, הביאה את הלהקה לצרות, וב-1969 הועמד מוריסון למשפט במיאמי, בעקבות תקרית בה חשף, לכאורה, את איבר מינו מול קהל מעריצים בהופעה. המשפט גבה מהלהקה סכום כסף גדול, והיה צעד ראשון בדרך להתפרקותה. בראשית שנות השבעים נטש מוריסון את הלהקה, ונסע לפריז להתייחד עם חברתו.
מוריסון ראה עצמו כמשורר אמריקני והרבה לכתוב פואמות. ובשלבים מסוימים בקריירה שלו אף שאף להציג את עצמו באופן רציני יותר מהתדמית שהייתה לו כאליל רוק ונוער. על אף היותו של מוריסון שיכור באופן קבוע בהופעותיהם של הדלתות, במהלך ראיונותיה של הלהקה, מוריסון ושאר חבריי הלהקה לקחו את עצמם באופן מאוד רציני ונהגו לספק לכתבים תשובות לא קונבנציונליות, הלהקה פעמים רבות הסתייגה מהיותה להקה והציגה את עצמה כהרכב אשר תפקידו הוא לגרות את המחשבה של השומע, בנוסף מוריסון עצמו הוצג פעמים רבות על ידי הלהקה כ"שאמן" ובשירים רבים של הדלתות במהלך ההופעות מוריסון מילא מוריסון את תפקיד זה ונהג להמחיז את שיריו, בצורה פיזית עם גופו באופן כזה שמתכתב עם התפיסה האומנותית של ניטשה בנוגע לתרבות וכאוס, ועם המחזות ביוון העתיקה, שנהגו לשלב תנועה ומשחק במקביל לשירים, כחלק מהערבוב שבין כאוס לסדר.
דוגמה מובהקת לשיר שכזה היא "the unknown soldier" שבמהלכו, מוריסון נהג להמחיז את עצמו חוטף כדור מן הגיטרה וליפול ארצה על הרצפה, ההמחזה הזו לקחה למעלה מדקה וחצי והייתה שזורה באופן אינטגרלי בשיר במקביל לאינסטורמנט מקביל ומתאים שליווה אותה.
מוריסון חיפש דרכים חדשות ליצור ולהתבטא ובתקופה בה להקתו המעיטה להופיע, במיוחד ב-1969, התפנה מוריסון להוציא, במהדורה מוגבלת, ספר שירים פרי עטו והרבה להקליט את עצמו קורא את שירתו. גם בשהותו בפריז ב-1971 לפני מותו, הקליט עצמו קורא שירה באולפן מקומי. שבע שנים לאחר מותו, הוציאה הלהקה את האלבום "תפילה אמריקנית" המבוסס על הקלטות אלה. מוריסון קורא שירה מלווה על ידי הדלתות מנגנים מוזיקה מקורית וקטעים נטולי שירה מהקלטות ישנות, האלבום זכה לביקורות מעורבות - היו כאלו שהיללו אותו על שם הוצאת כתביו של מוריסון אל האור תחת הרכב הדלתות, וכאלו שראו בפרסום ההקלטות התמסחרות מובהקת של הלקה וניצול ציני של מוריסון אשר בזמן שהיה חי, לא שזר את הפואמות בלהקה וזאת כדי להפריד את אותם כתבים ולהתבסס בתרבות כמשורר נפרד מהאדם שהיה כסולן הדלתות.
ביוגרפיה > מותו

בחודש יוני 1971, מוריסון עבד יחד עם חבריו ללהקה על האלבום "L.A. Woman" כשבמקביל הקליט מוריסון מספר פואמות שכתב בליווי הפסנתרן לודוביקו אינוואנדי.
בתקופה זו, מוריסון היה מזוקן וכבד משקל וכן אלכוהוליסט. מנזרק נהג לספר כי הוא היה מעשן מריחואנה רוב הזמן. לאחר סיום העבודה על האלבום וסיום החוזה עם אלקטרה רקורדס, מוריסון הכריז בפני חבריו ללהקה ולמנזרק כי הוא מתכוון לעזוב לפריז, וכי בת זוגו פמלה קורסון כבר נמצאת שם כמה שבועות בדירה שכורה. חבריו ללהקה אהבו את הרעיון, אך לא ידעו מפי מוריסון לגבי זמן חזרתו מפריז. באותו הזמן, גילח מוריסון את זקנו והשיל מעט ממשקלו הכבד אך לא לפני שהתראיין לעיתונות וסיפר כי "להיות שמן זה יפה", מוריסון ניסה להתנער מתדמית הרוק סטאר שהייתה לו, והסתייג מן הרצון של המפיקים להציג את דמותו הצעירה הרזה וחסרת הזקן באלבומים המאוחרים, באלבומה האחרון של הלהקה, מוריסון מופיע עם זקן לראשונה לאחר התעקשות מצידו לא להתיישר לפי דרישת המפיצים ולהתגלח כדי להראות כמו האדם שהיה כשהלהקה הייתה בשיא דרכה.
קורסון ומוריסון היו בפריז למשך תקופה ארוכה של כחודש וג'ים התקשר לדנסמור בנוגע לרצונו העז לחזור, לנגן וליצור שירים כשבמקביל התעסק שוב בכתיבת פואמות וקטעי שירה. ב-3 ביולי 1971, מוריסון נמצא ללא רוח חיים באמבטיה בדירה בידי קורסון שהציעה לו קוקאין למורת רוחו של מוריסון שטען שזה גורם לו להיות חולה. ולאחר מכן, החלו לעלות שמועות וסיפורים בדויים על כך שמוריסון כבר איננו עד שמנזרק קיבל שיחת טלפון ממנהל הלהקה ביל סידונז שבישר על מותו של מוריסון. סידונז עזב לפריז והשתתף בלווייתו של מוריסון לצד קורסון. סיבת מותו של מוריסון נותרה במחלוקת עד היום מאחר שלא בוצעה בו נתיחה שלאחר המוות, אשר בצרפת לא נדרשה על פי חוק. אך סיבת המוות שנקבעה הייתה דום לב כתוצאה מהשימוש בקוקאין.
מוריסון היה בן 27 במותו, וכתוצאה מכך נכנס ל"מועדון 27".
אחרי מותו

אחד הכינויים איתו מזוהה מוריסון הוא "Lizard King" (מלך הלטאות), שמקורו במשפט: “I am the lizard king, I can do anything” המופיע בשיר "Celebration of the Lizard" ("חגיגת הלטאה"). משמעות הביטוי היא כחלק מן העלילה שבנה סביבו מוריסון בפואמה ובעקבות כינוי זה, הוענק שמו ללטאה קדמונית - Barbaturex morrisoni (אנ') (ברבטורקס מוריסוני), שחיה לפני כ-35 מיליון שנה במיאנמר וזוהתה במאובן בשנת 2013.
לאחר מותו, המשיכו חברי "הדלתות" ליצור אלבומים אינסטרומנטליים או שירה של רובי קרייגר וריי מנזרק: "Full Circle" ,"Other Voices" ו-"An American Prayer", שבנוי מקטעי שירה או דיבור של ג'ים מוריסון שהקליט כשהיה בפריז.
בת זוגו של מוריסון, פמלה קורסון נהגה להאשים את עצמה במותו של ג'ים מאחר שעודדה אותו להשתמש בקוקאין. קורסון מתה כשלוש שנים לאחר מותו של מוריסון ממנת יתר כשגם היא בת 27.
הערות שוליים

↑  "Greatest Singers: Jim Morrison", Rolling Stone
↑  The 25 Best Rock Frontmen (and Women) of All Time, billboard.com, November 12, 2015
1 2 3  Ray Manzarek on the death of Jim Morrison, נבדק ב-2021-05-29
↑  Jon Blistein, Jon Blistein, Jim Morrison Says 'Fat Is Beautiful', Rolling Stone, ‏2013-04-02 (באנגלית אמריקאית)
↑  רועי ענתבי, למה לטאה נכחדת נקראה על שם ג'ים מוריסון?, באתר ynet, 5 ביוני 2013
| הדלתות |
| --- | --- | --- |
ג'ים מוריסון • ריי מנזרק • רובי קריגר • ג'ון דנסמור
| אלבומי אולפן | The Doors‏ (1967) • Strange Days‏ (1967) • Waiting For The Sun‏ (1968) • The Soft Parade‏ (1969) • Morrison Hotel‏ (1970) • L.A. Woman‏ (1971) • Other Voices‏ (1971) • Full Circle‏ (1972) • An American Prayer‏ (1978) |  |
| אלבומי הופעה | Absolutely Live‏ (1970) • Alive, She Cried‏ (1983) • Live at the Hollywood Bowl‏ (1987) • In Concert‏ (1991) |  |
| אלבומי אוסף | 13‏ (1970) • Weird Scenes Inside the Gold Mine‏ (1972) • The Best of the Doors‏ (1973) • Greatest Hits‏ (1980) • The Doors Classics‏ (1985) • The Best of The Doors‏ (1985) • Essential Rarities‏ (1999) • The Best of The Doors‏ (2000) • The Very Best of The Doors‏ (2001) • Legacy: The Absolute Best‏ (2003) • The Very Best of The Doors‏ (2007) • The Future Starts Here: The Essential Doors Hits‏ (2008) • The Platinum Collection‏ (2008) • The Singles‏ (2017) |  |
| אלבומי פסקול | The Doors‏ (1991) • When You're Strange: Music from the Motion Picture‏ (2010) |  |
| סינגלים | "Break on Through (To The Other Side)" / "End of the Night"‏ • "Light My Fire" / "The Crystal Ship"‏ • "People Are Strange"‏ • "Love Me Two Times" / "Moonlight Drive"‏ • "The Unknown Soldier" / "Waiting For The Sun"‏ • "Hello, I Love You" / "Love Street"‏ • "Touch Me"‏ • "Wishful Sinful"‏ • "Tell All the People"‏ • "Runnin' Blue"‏ • "You Make Me Real" / "Roadhouse Blues"‏ • "Love Her Madly" / "Riders on the Storm"‏ • "The Mosquito" / "Treetrunk"‏ • "Gloria" / "Moonlight Drive"‏ |  |
| ערכים נוספים | ערכים נוספים |  |
|  | הדלתות • פמלה קורסון • פול רוטשילד |  |
דיסקוגרפיה של הדלתות • שירי הדלתות
| --- | --- |
בקרת זהויות :  NLI: 987007438961305171  PLWABN: 9810592040805606  BIBSYS: 90188935  BNC: 000202970  BNE: XX1100798  BnF: cb11916928c (data)  CiNii: DA07288654  GND: 118584286  ICCU: CFIV110579  ISNI: 0000 0000 8135 1152  LCCN: n79140943  LNB: 000072711  MusicBrainz: c6619f89-5454-4e2d-aa19-b5596ba3b4c6  NDL: 00450596  NKC: jn20000701268  NLA: 35364082  NLG: 61396  NLK: KAC2018O0398  NSK: 000038315  NTA: 070112177  RERO: 02-A000116174  SNAC: w6qc0rzs  SUDOC: 030877881  Trove: 926451  VIAF: 56614064   WorldCat (עם VIAF): 56614064 
מוריסון נעצר בטלהסי, פלורידה, לאחר מתיחה שביצע בהיותו שיכור במשחק פוטבול
הדלתות, 1966
אנדרטה לזכרו של מוריסון בגרמניה
שאנוויירפושגוונגיש

| --- | --- |

 מדינה:  הממלכה המאוחדת הממלכה המאוחדת
 גובה:  38 מטרים
 אוכלוסייה:  ‏
  ‑ בכפר:  3,107
 קואורדינטות:  53°13′24″N 4°11′58″W﻿ / ﻿53.223333°N 4.199444°W﻿ / 53.223333; -4.199444 
 דף הבית
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים שאנוויירפושגוונגיש(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים שאנוויירפושגוונגיש(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסישאנוויירפושגוונגיש(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסישאנוויירפושגוונגיש  he tabBackground:;tabBorder:#aaa;defaultTab:0;
 
שׂאנוויירפושׂגוונגישׂ (בולשית: Llanfairpwllgwyngyll, קיצור של ‏Llanfairpwllgwyngyllgogerychwyrndrobwllllantysiliogogogochקובץ:Cy-Llanfairpwllgwyngyllgogerychwyrndrobwllllantysiliogogogoch.ogg‏Ⓘ‏) הוא כפר גדול בן כ-3,000 תושבים באי אנגלסי שבויילס, הידוע בשמו הארוך במיוחד שנועד למשוך תיירים – שם המקום הארוך ביותר באירופה. אטרקציה נוספת בכפר היא עמוד בגובה 27 מטר.
הכנסייה שעל שמה נקרא הכפר
העמוד בשׂאנוויירפושׂגוונגישׂ
היסטוריה

המקום בו שוכן כיום שאנוויירפושגוונגיש קיים עוד מהתקופה הנאוליתית. האזור נכבש על ידי רומא, תחת פיקודו של גאיוס סווטוניוס פאולינוס והיה חלק מבריטניה הרומאית. בימי הביניים נכלל שׂאנפיירפוכגווינגישׂ בממלכת גוויניד', ובאותה תקופה חיו בו פחות מ-100 איש. במפקד של 1801 נספרה אוכלוסייה של 385. כיום מהווה שׂאנוויירפושׂגוונגישׂ פרבר של בנגור (השוכנת מצדו השני של מצר מנאי).
שם

הכפר ידוע בעיקר בשל שמו, הוא המקום עם השם הארוך ביותר באירופה, ואחד מהשמות הארוכים ליישוב בעולם. הכפר ידוע בקיצור גם כשאנוויירפושׂגוונגיש. בשל שמו, הכפר הוא אטרקציה לתיירים המצטלמים ליד שלט עם שם היישוב בתחנת הרכבת המקומית. הכפר נקרא במקור שאנווייר פושׂגווינגיש (Llanfair Pwllgwyngyll), אך שמו הוארך במתכוון במאה ה-19 כדי למשוך תיירים לכפר, ובכך הוא דוגמה מוקדמת לתעלול יחצ"ני.
פירוש השם הוא: "כנסיית מרי הקדושה בסמוך לחללו של עץ האגוז הלבן המצוי בקרבת המערבולת המהירה והכנסייה של הקדוש טיסיליו מהמערה האדומה".
בתרבות

שמו המיוחד של הכפר נחגג בשיר של להקת ייסייר (אנ') והוא מאוזכר בסרטים "קדימה להונג קונג" (The Road to Hong Kong) ו"ברברלה" (Barbarella).
ראו גם

טאומטאפקאטאנגיהנגקואוואווטמטאפוקאיפנואקיטאנאטאהו
צ'רגוגגוגמנצ'אוגגוגצ'אובנגנגמאוג
לופאדוטמאכוס...פטריגון
הערות שוליים

↑  שמו המלא בהגייה בעברית: שׂאנוויירפושׂגווינגישׂגוגריכווירנדרובושׂשׂאנטסיליוגוגוגוך. השם נכתב בעברית שי"ן שמאלית עקב הימצאות צלילה העתיק בשם.
| --- | --- |
בקרת זהויות :  LCCN: no2006051599  MusicBrainz: 296d11f4-52b5-41ea-a222-a2fed4247df6  VIAF: 125856505   WorldCat (עם VIAF): 125856505 
שלט המציג את שם הכפר, ותרגום לאנגלית של שמו.
מפרץ קושדסי

| --- | --- |

 מידע כללי
 סוג:  מפרץ 
 מידע נוסף
 מדינות באגן הניקוז:  יוון, טורקיה 
 קואורדינטות:  37°50′29″N 27°08′01″E﻿ / ﻿37.84138889°N 27.13361111°E﻿ / 37.84138889; 27.13361111
 he
 
מפרץ קושדסי (ביוונית: Κόλπος Εφέσου, בטורקית: Kuşadası Körfezi) הוא מפרץ ומצר קטן בים האגאי, המפריד בין האי היווני סאמוס לטורקיה. קושדסי היא עיירת נופש בחוף האגאי המערבי של טורקיה, במפרץ קושדסי. סאמוס ביוון גובל במפרץ מצפון וממזרח, וטורקיה גובלת ממערב. מצר מיקלה מפריד גם בין האי סאמוס לבין טורקיה, ומחבר בין מפרץ קושדסי למים מדרום מערב לטורקיה ודרומית לאי סאמוס.
ב-30 באוקטובר 2020 רעידת אדמה פגעה במפרץ וגרמה לצונאמי שהרג 117 אנשים בטורקיה ושניים באי סאמוס.
דולב אזרואל

דולב אזרואל (ב-20 בפברואר 1998) הוא כדורגלן ישראלי המשחק בעמדת המגן השמאלי בהפועל עירוני עפולה.
קריירה

אזרואל החל את הקריירה שלו בקבוצות הילדים של מכבי חיפה, ממנה עבר בהמשך להפועל חיפה ומכבי נתניה עד שבגיל 17 הצטרף למחלקת הנוער של מכבי צור שלום. ב-15 בספטמבר 2017 ערך את הופעת הבכורה שלו בקבוצה הבוגרת בניצחון 0–3 מול מ.ס. טירה, בו גם כבש את שער הבכורה שלו בקבוצה.
בקיץ 2019 הושאל למכבי טמרה וכעבור חודשיים הושאל לעירוני קריית אתא. בנובמבר 2020 חתם במכבי הרצליה מליגה א' דרום.
בקיץ 2021 הושאל להפועל חדרה מליגת העל. ב-29 באוגוסט 2021 ערך את הופעת הבכורה שלו בליגת העל בתיקו 0-0 מול מכבי חיפה.
ב-21 ביוני 2022 חתם במכבי בני ריינה, העולה החדשה לליגת העל. ב-26 ביוני 2023 חתם לעונה אחת בהפועל חדרה.
ב-20 בספטמבר 2023 חתם בהפועל עירוני עפולה.
ב-2 בספטמבר 2024 חתם בבני יהודה תל אביב.
בינואר 2025 חזר להפועל עירוני עפולה.
הערות שוליים

↑  מערכת ONE, ‏מסע הרכש נמשך: דולב אזרואל חתם בבני ריינה, באתר ONE‏, 21 ביוני 2022
↑  דולב אזרואל חתם בהפועל חדרה: "מאושר לחזור לכאן", באתר וואלה, 26 ביוני 2023
↑  Dolev Azrual, Transfermarkt
↑  תומר חבז, ‏המגן דולב אזרואל חתם על חוזה בבני יהודה, באתר ONE‏, 2 בספטמבר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דולב אזרואל".
סן מיקלה

ערך זה עוסק בבית קברות עתיק בוונציה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  לגונת ונציה 
 קואורדינטות:  45°26′49″N 12°20′50″E﻿ / ﻿45.446944444444°N 12.347222222222°E﻿ / 45.446944444444; 12.347222222222
 שטח:  0.176 קילומטר רבוע
 אורך:  0.460 קילומטר
 רוחב:  0.390 קילומטר
 נתונים מדיניים
 מדינה:  איטליה 
 אוכלוסייה:  11
 אזור זמן:  UTC+1
  (למפת ונציה מוגדלת) סן מיקלה(למפת ונציה רגילה) סן מיקלה
 
חומת האי
סן מיקלה (באיטלקית: San Michele) הוא בית הקברות העתיק של ונציה והאיים הסמוכים לה. בית הקברות שוכן על אי בלגונת ונציה, בין ונציה למוראנו.